Det drejer sig om et tweet fra juli 2020, hvor Erik Høgh-Sørensen retweetede et opslag fra twitterprofilen @friedanske om en omtalt sag om vold fra Sønderborg. Tweetet indeholdt billede af gerningsmanden, gerningsmandens navn, og navn på det pizzeria, som gerningsmandens familie drev. Erik Høgh-Sørensen blev efterfølgende sigtet af politiet, og i marts i år modtog han et bødeforlæg, hvor han kunne vælge at afgøre sagen uden rettergang, såfremt han tilstod og betalte en bøde på 7500 kroner. Erik Høgh-Sørensen ville dog ikke betale, og anklagemyndigheden har derfor indbragt sagen for retten. Erik Høgh-Sørensen er medlem af regionsrådet i Region Nordjylland, og han er derudover medlem af Dansk Folkepartis hovedbestyrelse. Han har gennem hele forløbet nægtet sig skyldig i sagen. Efter dommen fredag var han klar til at tage sagen videre. - Det er en forkastelig dom, som vi omgående tager til landsretten, siger den dømte politiker ifølge Ritzau.

Referat:
Erik Høgh-Sørensen, som er medlem af regionsrådet i Region Nordjylland og medlem af Dansk Folkepartis hovedbestyrelse, er blevet idømt en bøde på 7500 kroner ved Retten i Hjørring for at have overtrådt straffelovens bestemmelse om deling af andres private forhold.